paragraph_text: Čengići su bili bogata begovska zemljoposjednička obitelj u Bosni i Hercegovini. Smatra se da potječu iz Mezopotamije, (u "Zagorje") su došli sredinom 16. stoljeća a po predanju potječu od Sijerčića ili Ljubovića iz Istočne Hercegovine. Sultan im je tu dodijelio velike posjede. Imali su brojne visoke dužnosnike, Naslov paše stjecao se samo sultanovim beratom (poveljom). Budući da naslov paše vrijedi za osobu (ad personam), iz Čengića plemena, Dede-pašine loze, morao je uvijek biti jedan paša, a to su bila prvorođena djeca. Sve do kraja postojanja Osmanskog Carstva, pripadnici obitelji Čengića držali su visoke položaje u državnoj upravi Bosne i Hercegovine te uživali brojne timare u više mjesta i u Bosni i u Hercegovini. Iz Zagorja gdje su se doselili, odselili su se u Foču, Ustikolinu, Višegrad, a 1800. godine i u Gacko.